Diari Oficial de la Generalitat Valenciana


Sumari del DOGV 5843, del 05-09-2008 (2008/9648)

Bases particulars per a la programació de l'actuació integrada del sector 2, concert previ, sòl urbanitzable industrial Barranc de Teulada de Vilamarxant.
----------------------------------------------------------------------------------------------------------------------------------------------------------

### Dades del document

Número de DOGV
:   5843

Data del DOGV
:   05-09-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/9648


Data del document
:   30-07-2008

Organisme emissor
:   Ajuntament de Vilamarxant

Tipus de document
:   Licitació

Anàlisi jurídica

 Descriptors 

:   * Vilamarxant
    * contracte d'obres
    * urbanisme
    * licitació

Bases particulars per a la programació de l'actuació integrada del sector 2, concert previ, sòl urbanitzable industrial Barranc de Teulada de Vilamarxant. [2008/9648]
Bases particulars per a la selecció i adjudicació del Programa d'Actuació Integrada per al Desenvolupament del Sector 2 del document de concert previ, sòl urbanitzable industrial Barranc de Teulada de Vilamarxant, aprovades pel Ple de l'Ajuntament en sessió ordinària celebrada el 25 de juliol de 2008. El que es fa públic, de conformitat amb el que disposen els articles 131, 132.1.b) i concordants de la Llei 16/ 2005, de 30 de desembre, Urbanística Valenciana. Contra este acord, que és definitiu en via administrativa, podrà interposar-se recurs potestatiu de reposició en el termini d'un mes davant del Ple, de conformitat amb el que disposen els arts 286.2, 447 i 448 del Reglament d'Ordenació i Gestió Territorial i Urbanística o interposar directament recurs contenciós administratiu en el termini de dos mesos davant del Jutjat Contenciós Administratiu de València, a comptar, en ambdós casos, des de l'endemà de la publicació d'este anunci en el Diari Oficial de la Comunitat Valenciana, sense perjuí de poder interposar qualsevol altre recurs que s'estime pertinent.
L'anunci de licitació ha sigut enviat al Diari Oficial de la Unió Europea en data 30 de juliol de 2008.
Vilamarxant, 30 de juliol de 2008.- L'alcalde: Vicente Betoret Coll.
Base I. Objectius de la programació
1. Les presents bases particulars tenen com a objecte regular les condicions bàsiques de caràcter tècnic, jurídic, econòmic i administratiu, per a la selecció d'un programa d'actuació integrada i un urbanitzador per al desenvolupament urbanístic del sector 2 del document de concert previ, sòl urbanitzable industrial, Barranc de Teulada de Vilamarxant.
2. Els principals objectius de la programació del sector són:
a) Gestionar la transformació jurídica de les finques afectades pel programa. En este sentit l'urbanitzador estarà obligat a:
1r. Fitar i delimitar les parcel·les aportades a la reparcel·lació amb caràcter previ a la redacció del projecte de reparcel·lació, i les resultants del dit projecte prèviament a la recepció de les obres d'urbanització.
2n. En cas d'existir, efectuar un estudi fefaent de les parcel·les semiconsolidades, amb proposta de solució en els termes que preveu el capítol III del títol I de la Llei Urbanística Valenciana.
3r. Presentar per a la seua aprovació el projecte de reparcel·lació.
4t. Pagar als creditors nets abans que la reparcel·lació accedisca al Registre de la Propietat.
5é. Inscriure en el Registre de la Propietat les noves finques resultants, especialment les destinades al domini públic.
6é. Fer constar en el Registre de la Propietat les afeccions existents (carreteres, ferrocarril, barrancs i altres).
7é. Cancel·lar les finques cadastrals aportades a la reparcel·lació i inscriure les resultants en el Cadastre.
8é. Qualssevol altres actuacions necessàries per a la transformació jurídica de les finques afectades.
b) Urbanitzar completament els terrenys que constituïxen l'objecte del programa i realitzar les obres públiques addicionals necessàries, amb subjecció a les previsions temporals i econòmiques del programa, tal com es determinen en les presents bases.
c) Connectar i integrar adequadament la urbanització amb les xarxes d'infraestructures, d'energia, comunicacions i servicis públics existents, devent per a això l'urbanitzador:
- Aportar informes de les administracions sectorials les competències de les quals resulten afectades per l'actuació
- Presentar, si és el cas, estudis i informes favorables per a realitzar les connexions amb les corresponents companyies subministradores, (energia elèctrica, aigua, gas, telefonia i altres).
- Incloure en el projecte d'urbanització la construcció, entre altres, de les següents obres complementàries que resulten necessàries: desviacions de séquies en coordinació amb les comunitats d'usuaris; connexió al punt que fixe la companyia subministradora d'energia elèctrica i en les condicions que establisca, avaluant si és el cas l'aportació d'un cànon de connexió o compensació respecte d'això.
- Els costos de les actuacions de connexió i integració s'inclouran dins del pressupost de l'obra urbanitzadora, a l'empara del que establix l'article 303.J del ROGTU.
d) Suplementar les infraestructures i espais públics o reserves dotacionals en el que és necessari per a no minvar ni desequilibrar els nivells de qualitat, quantitat o capacitat de servici existents i exigibles reglamentàriament.
e) Obtindre els sòls dotacionals públics de l'àmbit de l'actuació, a favor de l'administració gratuïtament. A estos efectes:
- L'urbanitzador, una vegada inscrit el projecte de reparcel·lació en el Registre de la Propietat, traslladarà a l'Ajuntament de la corresponent certificació acreditativa d'això.
- L'urbanitzador, abans de fer oferiment formal a este Ajuntament de les obres d'urbanització, haurà d'haver remés totes les certificacions d'obra, les factures emeses per l'empresari constructor i la documentació que justifique el pagament efectiu d'estes.
- Els transformadors d'energia elèctrica es consideraran equipament públic de titularitat privada i s'entregaran per l'urbanitzador a la companyia subministradora. Tant el sòl necessari per a la seua implantació com el cost d'esta haurà de ser assumit per tots els propietaris afectats.
- Així mateix es costejarà a càrrec del programa l'execució de les obres d'urbanització consistents en condicionament de parcs urbans objecte de cessió (QL-4 i QL-6 del document de concert previ).
f) Obtindre l'aprofitament que legalment corresponga, amb destinació al patrimoni públic de sòl, a favor de l'administració actuant de forma gratuïta i lliure de càrregues d'urbanització.
g) Ordenar el repartiment equitatiu de les càrregues i beneficis de l'actuació entre els afectats.
h) Establir terminis per a edificar els solars resultants de l'actuació urbanitzadora, incloent un cronograma en què s'indique expressament el termini per a l'edificació dels terrenys propietat de l'urbanitzador o d'altres propietaris adherits a la seua iniciativa de programa. S'establix el termini màxim d'1 any, comptat a partir de la recepció municipal de les obres d'urbanització, per a edificar els solars resultants de l'actuació urbanitzadora adjudicats a l'urbanitzador. No obstant això, en l'acord de recepció definitiva de les obres d'urbanització, i de forma expressament justificada, es podrà ampliar el dit termini a quatre anys, determinant-se la seqüència i prioritat d'execució, en dos fases bianuals, de conformitat amb la possibilitat prevista en l'article 125.6 de la LUV i article 495 del ROGTU.
Base II. Ordenació urbanística vigent
1. La qualificació actual del sector segons les vigents NNSS és de sòl no urbanitzable comú, estant travessat d'est a oest per la carretera CV-3770 que té la qualificació de sòl no urbanitzable protegit (zona d'afecció de carreteres). A uns 150 m al nord de la dita carretera, paral·lela a esta travessa el sector, també d'est a oest i serpentejant, el barranc de Teulada. Les normes subsidiàries no li assignen cap tipus de protecció. El concert previ proposa per al sector la classificació de sòl urbanitzable i la qualificació d'industrial. Respecte al barranc, proposa la seua inclusió dins de la xarxa de corredors ecològics, en este cas connecta dos zones del Parc Natural del Túria, la Pea amb la Rodana.
Els terrenys la reclassificació dels quals es proposa està situat al sud-oest del nucli urbà de Vilamarxant estant delimitat, al nord, per la carretera de la Diputació Provincial CV 370; al sud, per sòl no urbanitzable i sòl urbanitzable sector núm. A-3 del concert previ Font Calenta, a l'est pel Polígon Industrial de Enchilagar de Rullo i sòl no urbanitzable comú, sector núm. 9 terciari Barranc de Teulada del concert previ, i per l'oest pel nou traçat de la carretera CV 50, actualment en tràmit de redacció del projecte d'execució i construcció.
2. El document de concert previ del PGOU de Vilamarxant, determina per al sector núm. 2 industrial Barranc de Teulada
Coeficient d'edificabilitat = 0,5 m²s/ m²t.
Superfície del sector segons concert previ = 1.681.710 m²
Aprofitament total = 840.855 m² t.
El sector delimitat té un únic índex d'edificabilitat bruta. Respecte de l'aprofitament tipus, no s'establixen coeficients dins del sector, al considerar que l'existència de diversos punts de connexió del sector amb la xarxa primària viària -nova CV-50 actualment en execució- que suposa una accessibilitat semblant per a totes les parcel·les, la topografia plana en la seua pràctica totalitat, les condicions pròpies de l'ús industrial que no pondera ni vistes, ni orientacions com ocorre amb el sòl residencial, etc. determinen característiques pràcticament iguals per a totes les parcel·les.
La superfície computable del sector és d'1.602.692 m² a què aplicat el coeficient d'edificabilitat de 0,5 m²t/m²s resulta una edificabilitat bruta de 801.346 m²t.
L'àrea de repartiment inclou la superfície abans consignada del sector, la part proporcional de parcs urbans del concert previ i de dotacional xarxa primària que li corresponen segons l'informe de l'arquitecte municipal Repartiments de sòls dotacionals, de data 3 de juny de 2008, i que a continuació es consignen.
Per a obtindre la part de sòl corresponent de parcs urbans determinats en la LUV I el ROGTU, així com el sòl dotacional públic de xarxa primària, ambdós delimitats en el concert previ al Pla General d'Ordenació Urbana, a fi de millorar els estàndards de qualitat, tant del sector com del municipi, les superfícies adscrites delimitades són les següents:
Sòl parc urbà; la superfície adscrita total és de 143.941 m² dels quals 52.433 m² formen part del parc denominat QL-6 en el concert previ i 91.508 m² formen part del parc denominat QL-4 en el pla d'ordenació 0-1 del document del concert previ del PGOU de Vilamarxant informat favorablement per la Direcció General d'Ordenació del Territori de la Conselleria de Territori i Habitatge, en data 8 de novembre de 2006, amb un informe previ de la Comissió Territorial d'Urbanisme d'eixa mateixa data.
Dotacional xarxa primària; la superfície adscrita és de 62.497 m² que formen part del sector delimitat i denominat núm. 10, en el pla d'ordenació 0-1 del dit document de concert previ
L'àrea reparcel·lable inclourà a més de tot l'àrea de repartiment, el sòl no urbanitzable protegit, adscrit al sector d'acord amb allò que s'ha determinat en l'art. 13.3 de la Llei d'Ordenació del Territori i Protecció del Paisatge. El coeficient de ponderació entre este sòl no urbanitzable i la resta de sòl urbanitzable de l'àrea de repartiment, es determinarà en el projecte de reparcel·lació, en compliment de l'art. 169 de la LUV i art. 112 del ROGTU.
La superfície total de l'àrea reparcel·lable així obtinguda és de 3.411.822 metres quadrats.
La delimitació planimètrica de l'àrea de repartiment es grafia en els plans adjunts com a annex 1 d'estes bases. La corresponent al sòl no urbanitzable protegit es determinarà en el desenvolupament del programa.
Així mateix, i a l'efecte de fer complir l'art. 13.6 de la Llei d'Ordenació del Territori i Protecció del Paisatge de la Comunitat Valenciana, així com als arts. 20 i 21 del Reglament d'Ordenació i Gestió Territorial i Urbanística (Decret 67/2006, de 19 de maig), la superfície de sòl objecte de cessió gratuïta s'ha de trobar classificada com a sòl no urbanitzable, sent la seua qualificació de sòl no urbanitzable protegit, amb el següent orde de preferència:
1r) Que estiguen formal i expressament declarats com a sòl protegit en aplicació de la legislació sectorial d'espais naturals protegits, per tindre la consideració de parcs naturals, paratges naturals, paratges naturals municipals, reserves naturals, monuments naturals, llocs d'interés, paisatges protegits, i altres figures previstes en eixa legislació sectorial. La mateixa consideració tindran: (i) els espais pertanyents a la xarxa d'espais que integren Natura 2000, d'acord amb les previsions de les directives 79/409/CEE, de 2 d'abril de 1979, relativa a la conservació de les aus silvestres, i 92/43/CEE, de 21 de maig de 1992, relativa a la conservació dels hàbitats naturals i de la fauna i flora silvestres, incorporant la delimitació dels dits espais d'acord amb la proposta del Consell, i preveient un règim adequat al que establix l'article 6 de la referida Directiva 92/43/CE, en el Reial Decret 1997/1995, de 7 de desembre, i en les normes i plans que s'aproven en el seu desenvolupament; i (ii) les zones humides catalogades.
2n) Els que estiguen formal i expressament declarats com a sòl protegit en aplicació de la legislació mediambiental, inclosa la legislació sectorial d'espais naturals protegits i la legislació forestal.
3r) Que ja estiga incoat un procediment per a la declaració dels terrenys com a sòl no urbanitzable protegit en aplicació de la legislació sectorial d'espais enumerats en l'apartat anterior, sempre que en el dit procediment s'hagen adoptat mesures cautelars i els terrenys hagen sigut objecte d'un informe favorable del Servici d'Ordenació Sostenible del Medi de la conselleria competent en matèria de territori o òrgan que el substituïsca.
4t) Sòls pertanyents als entorns de protecció, d'amortiment d'impactes, preparcs, corredors biològics i altres sòls vinculats a les figures de protecció abans assenyalades, sempre que foren sòls no urbanitzables de protecció especial, i a més hagen sigut objecte d'un informe favorable de l'òrgan competent de la Direcció General de Planificació i Ordenació Territorial de la conselleria competent en matèria de territori o òrgan que el substituïsca.
5t) Que els terrenys estiguen formal i expressament classificats com a sòl no urbanitzable protegit pel planejament territorial i urbanístic de conformitat amb la pertinent avaluació del seu impacte ambiental. No obstant això, quan aquells tinguen cultius agrícoles serà informe necessari, previ i favorable del Servici d'Ordenació Sostenible del Medi o òrgan que el substituïsca.
3. Altres paràmetres:
Les dotacions del sector compliran com a mínim els estàndards determinats en el Reglament d'Ordenació i Gestió Territorial i Urbanística. Decret 67/2006 de 19 de maig.
4. Altres condicions generals.
1. Xarxa viària primària: es determinaran les reserves de sòl de les carreteres CV-50 en el seu nou traçat i CV-370 d'acord amb la normativa sectorial d'aplicació.
2. Barranc de Teulada: es determinarà la reserva de sòl del barranc de Teulada d'acord amb la normativa sectorial que li és aplicable, així com una reserva de sòl en cada marge del barranc de 15 m, per a corredor ecològic d'acord amb allò que s'ha determinat en el concert previ. L'alternativa tècnica definirà i inclourà l'execució dels dits corredors d'acord amb les característiques i qualitats definides a continuació:
a) La secció del corredor constarà d'un pas per a vehicles de servici públic, bicicletes, eqüestre etc. de 4 m d'amplària lliure. El tractament superficial, sobre una base compactada de llasts adequada a les càrregues d'un camió d'extinció d'incendis de pes màxim 25 t, serà de terra compactada.
b) Els restants 11 m formaran una barrera vegetal amb arbratge, arbust i matoll. Totes les espècies seran mediterrànies, com ara pins, llentiscles, alborços etc.
c) A fi d'optimitzar els objectius del corredor ecològic, no es projectarà xarxa viària paral·lela al barranc.
d) La franja corresponent a arbratge se situarà de forma contigua al barranc.
5. Condicions de connexió amb les xarxes primàries.
1. Xarxa viària.
Dins del projecte que definix el nou traçat de la CV-50, es dissenya i executa la connexió entre la CV-370 i el polígon Enchilagar del Rullo, per mitjà d'una rotonda situada en la CV-370, un tram de nou traçat que definix part del límit del sector en l'extrem est i la corresponent connexió amb el polígon d'Enchilagar. Es definiran per tant els elements de connexió del sector amb la carretera CV-370, amb el polígon Enchilagar del Rullo en l'enllaç amb la CV 3770. Esta última quedarà incorporada dins del sector, havent d'articular la seua connexió en el límit del sector. De la mateixa manera es deu preveure i definir la connexió amb el sòl urbanitzable sector A-7 del concert previ denominat Carreteres i sector A-3 Font Calenta. Tot això es justificarà per mitjà del corresponent estudi de tràfic, on a més s'incorporaran les condicions tant per al tràfic privat com a públic i la connexió de vianants i de vehicles no mecanitzats (bicicleta, etc.) amb la població, amb camins rurals i amb altres sectors. S'haurà d'acompanyar de sol·licitud d'informe amb els titulars d'ambdós infraestructures, Conselleria d'Infraestructures i Transport, i Diputació de València i aportar la justificació de les consultes efectuades amb els servicis tècnics. L'adjudicatari adjuntaran amb el projecte d'urbanització definitiu els corresponents informes i la justificació del compliment de les determinacions d'estos.
2. Xarxa d'energia elèctrica
S'hauran de determinar els elements de connexió amb la xarxa de mitjana tensió d'energia elèctrica, així com justificació del càlcul de suficiència, sol·licitud d'informe i justificació de les consultes amb els SSTT de la companyia subministradora del servici.
El projecte arreplegarà el desmuntat de les xarxes existents, indemnitzacions, etc. Així mateix l'adjudicatari adjuntarà al projecte d'urbanització definitiu el dit informe i justificació del compliment de les seues determinacions.
3. Xarxa de sanejament
S'haurà de connectar la xarxa amb el col·lector que discorre pel llit del barranc de Teulada fins a l'EDAR mancomunada de Riba-roja. S'haurà de justificar la suficiència del col·lector actual per a la nova càrrega i futures connexions de sectors limítrofs que es connecten al dit col·lector, en concret, els sectors núm. 12, A-7 i A-3 del concert previ, així com de l'actual EDAR o si és el cas ampliar ambdós servicis, així com aportar la sol·licitud d'informe de l'Entitat de Sanejament d'Aigües EPSAR i justificació de les consultes efectuades amb els SSTT d'esta. Es determinarà el cànon de sanejament a aplicar al sector.
Així mateix l'adjudicatari adjuntarà al projecte d'urbanització definitiu el dit informe i justificació del compliment de les seues determinacions. Així mateix, s'aportarà informe de la companyia adjudicatària del Servici Municipal de Sanejament (SEASA).
4. Xarxa de pluvials
Per mitjà d'estudi justificat es definirà si l'abocament s'efectua al barranc de Teulada. S'aportarà la sol·licitud d'informe de l'organisme de conca Confederació Hidrogràfica del Xúquer i justificació de les consultes efectuades als SSTT d'esta. S'aportarà informe dels Servicis Tècnics de Medi Ambient de l'Ajuntament de Vilamarxant. L'adjudicatari adjuntarà al projecte d'urbanització definitiu el dit informe i justificació del compliment de les seues determinacions.
5. Xarxa d'aigua potable
Es determinaran els elements de connexió del sector amb la xarxa d'aigua potable, es justificaran per mitjà del càlcul corresponent. S'haurà d'aportar sol·licitud d'informe de viabilitat del sector a l'organisme de conca Confederació Hidrogràfica del Xúquer, així com justificació de consultes amb els SSTT d'esta.
S'aportarà informe de la companyia adjudicatària del Servici Municipal d'Aigua Potable (SEASA) així com del cànon de connexió que anirà a càrrec del sector.
L'adjudicatari adjuntarà al projecte d'urbanització definitiu el dit informe i justificació del compliment de les seues determinacions.
6. Xarxa de telecomunicacions
Es determinaran els elements de connexió de la xarxa primària amb la xarxa interna del sector en els diferents servicis de telecomunicacions, degudament justificada. S'aportarà sol·licitud d'informe a les companyies que puguen efectuar els diferents servicis així com justificació de les consultes efectuades als SSTT de les dites companyies.
L'adjudicatari adjuntarà al projecte d'urbanització definitiu el dit informe i justificació del compliment de les seues determinacions.
7. Xarxa de gas
Es determinaran els elements de connexió del sector amb la xarxa amb la corresponent justificació. S'haurà d'aportar sol·licitud d'informe a la companyia subministradora així com justificació de les consultes efectuades als SSTT de la companyia.
L'adjudicatari adjuntarà al projecte d'urbanització definitiu el dit informe i justificació del compliment de les seues determinacions.
8. Xarxa de reg existent. Comunitats de regants
L'alternativa tècnica haurà de comptar amb un pla del sector on es grafie la xarxa de reg existent, tant soterrada com de superfície. Se sol·licitarà informe a les comunitats de regants afectades i es justificarà el compliment de l'adopció de les determinacions que resulten del dit informe.
La gestió i desenvolupament del dit sector haurà de dur-se a terme de conformitat amb el que disposa la Llei 16/2005, de 30 de desembre, Urbanística Valenciana, el Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística, i l'ordenança reguladora de les bases generals per a l'adjudicació de programes d'actuació integrada en l'àmbit del municipi de Vilamarxant, aprovat per acord de l'Ajuntament en Ple de 30 de març de 2006, publicat en el Butlletí Oficial de la Província de 21 de setembre de 2006, i la resta de normativa urbanística o de contractació que siga d'aplicació.
Com a annex número 1 a les presents bases s'acompanya pla de la delimitació de l'àrea de repartiment i del sector.
Base III. Directrius d'ordenació urbanística
1. Les directrius de l'ordenació urbanística aplicables al sector sòl urbanitzable industrial Barranc de Teulada són:
A. Desenvolupar urbanísticament, d'una forma simultània, la totalitat de terrenys inclosos en l'àmbit del sector i parcs urbans adscrits.
B. Proposar una ordenació integradora, en la mesura que siga possible, de les edificacions existents en l'àmbit del sector.
C. Resoldre els accessos i les connexions viàries amb les vies de comunicació territorial.
D. Diferenciar quins àmbits es desenvoluparan per actuacions integrades o per actuacions aïllades, en atenció al grau de consolidació de les parcel·les incloses en el sector.
2. La fitxa de dades urbanístiques bàsiques del sector figura en l'annex 2.
3. Les alternatives tècniques que es formulen no podran ampliar l'àmbit territorial del sector, sinó únicament efectuar ajustos dels límits d'este, a fi de millorar les connexions o la configuració de vials perimetrals o infraestructures externes, sense que les dites variacions puguen suposar un increment superior al 5% de la superfície del sector.
4. Les alternatives tècniques que es formulen pels interessats podran plantejar la delimitació d'unitats d'execució, així com plantejar la modificació dels paràmetres urbanístics establits que no suposen un augment en l'edificabilitat.
Base IV. Prescripcions tècniques aplicables
1. Les prescripcions tècniques particulars aplicables per a la urbanització del sector 2 del document de concert previ, sòl urbanitzable industrial Barranc de Teulada es desenvolparan en els projectes d'urbanització que s'acompanyen a les propostes de programació.
2. S'establixen les següents prescripcions tècniques bàsiques:
A) Amb caràcter general:
1r. No es permetrà que les instal·lacions es disposen en parcel·la privada.
2n. No seran possibles instal·lacions en aeri.
3r. Hauran de reposar-se els servicis existents per la xarxa soterrada que es construïsca.
4t. El desmuntatge de les instal·lacions preexistents i que compten amb estesa aèria haurà de ser previ a la sol·licitud de la recepció de les obres d'urbanització.
5é. Amb caràcter general i d'acord amb l'article 101 de la LCSP, Llei 30/2007, segons remissió efectuada per l'article 131.2.F de la LUV 16/2005, les prescripcions tècniques seran definides per referència a normes nacionals que traslladen normes europees a documents d'idoneïtat tècnica europeus o especificacions tècniques comunes, i, en tot cas, podran definir-se per referència a normes nacionals que traslladen normes internacionals a normes nacionals o a altres normes.
Segons articles 152 a 155 de la LUV els projectes d'urbanització definixen els detalls tècnics de les obres públiques previstes pels plans. Es redactaran amb precisió suficient per a poder, eventualment, executar-los sota direcció de tècnic diferent del seu redactor.
6é. Els projectes d'urbanització no podran modificar les previsions del pla que desenvolupen, sense perjuí que puguen efectuar les adaptacions de detall exigides per les característiques del sòl i subsòl en l'execució material de les obres. Si l'adaptació suposa alterar determinacions sobre ordenació o règim del sòl o l'edificació ha de legitimar-se tramitant una modificació de planejament. En cap cas els projectes d'urbanització poden contindre determinacions sobre ordenació, règim del sòl o de l'edificació.
7é. La documentació dels projectes d'urbanització serà la detallada per l'art. 156 de la LUV, devent com a mínim anar firmada tota ella pel tècnic redactor i presentar-se visada pels respectius col·legis professionals en el moment en què no es troben inconvenients a esta, prèviament a l'inici de les obres d'urbanització.
S'haurà d'acompanyar la documentació gràfica en suport informàtic compatible i editable amb els mitjans municipals disponibles.
8é. Les obres d'urbanització a incloure en el projecte d'urbanització, entre altres, seran les detallades en l'art. 157 de la LUV.
Els projectes d'urbanització per a actuacions integrades resoldran totes les necessitats connexió i integració de l'actuació en el seu entorn territorial o urbà i les altres exigències establides en el corresponent programa.
En la redacció del projecte d'urbanització es tindrà en compte la normativa específica en matèria d'accessibilitat, especialment el Decret 39/2004, de 5 de març, que desplega la Llei 1/1998, de la Generalitat, en matèria d'accessibilitat en l'edificació de pública concurrència i en el medi urbà, i l'Orde de 9 de juny de 2004, de la Conselleria de Territori i Habitatge, per la qual es desplega el Decret 39/2004, de 5 de març, del Consell de la Generalitat, en matèria d'accessibilitat en el medi urbà.
Es consideren prescripcions tècniques mínimes en cada un dels capítols la normativa sectorial de compliment obligatori.
9é. Amb caràcter general es consideren prescripcions tècniques mínimes que hauran de respectar-se en la redacció dels documents d'ordenació i gestió les establides en la LUV i el Reglament d'Ordenació i Gestió Territorial i Urbanística, (Decret 67/2006, de 19 de maig), així com les establides en el Reglament de Zones d'Ordenació Urbanística de la Comunitat Valenciana, i amb caràcter general la regulació de l'article 124 de la LUV.
L'aspirant a agent urbanitzador deurà, entre la documentació del programa, presentar:
Pla parcial amb les determinacions pròpies de l'ordenació detallada del sector, d'acord amb el que establixen els articles 156 i següents del ROGTU., que s'incloga la documentació gràfica en 3D que facilite la comprensió de l'alternativa tècnica així com l'ordenació volumètrica proposada. El dit instrument d'ordenació inclourà un informe o memòria de sostenibilitat econòmica que pondere l'impacte de l'actuació en les hisendes públiques afectades per la implantació i manteniment d'infraestructures necessàries o posada en marxa i prestació de servicis resultants, així com la suficiència del sòl destinat a usos productius.
Estudi d'integració paisatgística d'acord amb allò que s'ha assenyalat en l'article 48.4 del Reglament del Paisatge de la Comunitat Valenciana, aprovat per Decret 120/2006. S'haurà de considerar que el sector es troba fronterís pel sud amb àrea de protecció del Parc Natural del Túria, justificant tant en la memòria com en la planimetria amb gràfics en 3D les propostes d'integració paisatgística amb el dit parc natural.
Estudi acústic conforme a l'article 25 de la Llei 7/2002 de Protecció contra la Contaminació Acústica.
Document de justificació de la integració territorial d'acord amb allò que s'ha determinat en l'article 125.5 de la LUV i amb el contingut de l'article 74 de la dita llei.
Cèdula territorial d'urbanització, o còpia de la sol·licitud d'acord amb els articles 72 a 74 de la LUV.
En qualsevol cas la dita documentació escrita i gràfica haurà d'aportar-se en suport informàtic PDF en les condicions establides en l'Orde de la Conselleria de Territori i Habitatge de 26 d'abril de 2007 (DOCV de 30 de maig de 2007), per la que es regula la inserció en internet pels ajuntaments d'informació urbanística relativa al procediment de formulació i aprovació de programes per al desenvolupament d'actuacions integrades i projectes de reparcel·lació.
B) En particular per a cada servici.
1. Xarxa viària
Els elements integrants de la xarxa viària hauran de complir les determinacions establides en els arts. 129, 130 i 131 del Decret 67/2006, de 19 de maig, ROGTU i de l'Orde de 9 de juny de 2004 de Conselleria de Territori i Habitatge, en matèria d'accessibilitat en el medi urbà.
Abans de l'inici de les obres d'urbanització s'haurà d'haver realitzat un estudi geotècnic així com, si és el cas, adaptat a este el projecte d'urbanització, havent de sotmetre's tot això a l'aprovació municipal.
En el projecte d'urbanització haurà de figurar en apartat específic la justificació del càlcul de dimensionat del ferm per a tràfic rodat així com el compliment de la instrucció 6.1. I -2-IC Seccions del ferm i les seues modificacions.
El paviment serà d'aglomerat asfàltic en àrea de rodament dels vials.
Voreres: es delimitaran per mitjà de rigola i rastell de formigó. S'acabaran amb taulell de ciment tipus 4 pastilles, excepte en passos de vianants que s'utilitzarà un paviment que complisca el que establix l'Orde de 9 de juny de 2004 abans referida. També s'aplicarà allò que s'ha establit en dita normativa als passos de vianants i en general als canvis de nivell en les voreres.
La zona d'aparcaments serà de solera de formigó raspament de grossària mínim suficient per a trànsit de camions separat de la zona de rodament i rastells amb rigola de formigó.
Tota la xarxa viària complirà allò que s'ha determinat en el document bàsic: DBSI seguretat en cas d'incendi del Codi Tècnic de l'Edificació (C) i en concret l'apartat SI 5 intervenció dels bombers, havent de justificar-se el seu compliment en un apartat específic de la memòria del projecte d'urbanització.
En el projecte d'urbanització es fitarà en planta les amplàries dels vials, es definiran en secció tots els seus elements i es fitarà la profunditat i amplària de totes les instal·lacions que hagen de discórrer sota estes.
Senyalització viària: haurà de presentar-se documentació mínima en què s'especifique la solució per a l'ordenació del tràfic de la zona, arreplegant tant senyalització horitzontal com vertical. La senyalització horitzontal es realitzarà amb pintura de dos components blanc o groga.
Els senyals seran segons normes MOPT de 90 cm de diàmetre en vies principals i de 60 cm de diàmetre o 70 cm de costat en la resta. Tota la pintura de senyalització horitzontal serà bicomponent antilliscant, de color blanc o groc, segons la senyalització que es pretenga. La retolació del nom dels carrers serà a base de panell d'alumini, amb nom del carrer en ambdós cares, sobre pal d'alumini lacat color, situat en els encreuaments per a una adequada llegibilitat i ancorada a fonamentació de formigó H-20, amb dimensionat segons justificació en càlcul de projecte d'urbanització.
2. Xarxa de sanejament i pluvials.
A. Xarxa de sanejament (aigües fecals)
En compliment de la normativa d'aplicació la xarxa ha de ser separativa.
La xarxa de sanejament discorrerà a cota inferior que la resta de les instal·lacions.
Totes les connexions domiciliàries es connectaran a pou de registre. La connexió es finalitzarà en la línia de fatxada. Es disposaran pous de registre de manera que la interdistància entre pous de registre siga inferior a 50 m. El material de les canonades serà de PVC corrugat, Sanecor o semblant, i tindran un diàmetre mínim en funció del càlcul hidràulic, mai inferior a 315 mm. Es podrà modificar a PVC llis sempre que amb un informe previ dels servicis tècnics municipals es justifique que este suposa igualar o millorar les qualitats de resistència, durabilitat i coeficient de fregament del previst en les presents bases. En tot cas, les canonades, tant de la xarxa general com de les connexions, tindran una rigidesa circumferencial de 8 kN/m².
Els pous de registre tindran tapa de fosa circular 600 mm. de diàmetre amb junta elàstica i amb llegenda que identifique el servici i la seua titularitat. Es disposarà almenys una connexió per cada una de les parcel·les resultants de la reparcel·lació. Es disposarà una arqueta en cada una de les connexions a parcel·les. Estes arquetes seran enregistrables, amb tapa de fosa i tindrà un pou a més profunditat que la xarxa entrant i ixent, de manera que permeta la presa de mostres pels servicis tècnics municipals a fi de poder analitzar els abocaments i determinar si s'han produït abocaments no permesos per la normativa que en el seu moment s'aplique.
El projecte haurà de contindre un apartat específic de control de qualitat dels materials i la seua execució.
B. Xarxa de pluvials
Com a norma general no es projectarà la recollida d'aigües pluvials per superfície. Els embornals seran de reixeta de fosa dúctil classe C-250 segons UNIX EN-124 amb sistema antirobatori i arqueta sifónica.
Totes les connexions domiciliàries es connectaran a pou de registre. La connexió es finalitzarà en la línia de fatxada. Es disposaran pous de registre de manera que la interdistància entre pous de registre siga inferior a 50 m. El material de les canonades serà de PVC corrugat, Sanecor o semblant, i tindran un diàmetre mínim en funció del càlcul hidràulic, mai inferior a 315 mm. Es podrà modificar a PVC llis sempre que amb un informe previ dels servicis tècnics municipals es justifique que este suposa igualar o millorar les qualitats de resistència, durabilitat i coeficient de fregament del previst en les presents bases. En tot cas, les canonades, tant de la xarxa general com de les connexions, tindran una rigidesa circumferencial de 8 kN/m².
Els pous de registre tindran tapa de fosa circular 600 mm de diàmetre amb junta elàstica i amb llegenda que identifique el servici i la seua titularitat. Es disposarà almenys una connexió per cada una de les parcel·les resultants de la reparcel·lació. Es disposarà una arqueta en cada una de les connexions a parcel·les.
Tant en la xarxa de pluvials com la de fecals haurà de justificar-se el compliment de les condicions que determine per a les mateixes la companyia concessionària del servici. En el projecte es justificarà el càlcul del dimensionat dels elements d'ambdós xarxes.
3. Subministrament d'aigua potable
A) Xarxa d'aigua potable
La xarxa discorrerà subterrània, sota l'espai de les voreres. Serà mallada en la memòria del projecte es justificarà el càlcul per al dimensionat de la xarxa.
Tant les condicions del disseny de la xarxa, la profunditat d'esta respecte de les rasants, dimensions mínimes, disposició de vàlvules, arquetes i en general tots els elements de la xarxa s'ajustaran a les determinacions de la companyia adjudicatària del servici.
Es disposarà una connexió almenys per a cada parcel·la de resultat.
B) Xarxa de reg
Es projectarà una xarxa de reg per goteig, en les zones verdes i arbratge dels vials. Haurà de disposar dels elements tècnics que permeten l'automatisme del servici.
C) Xarxa d'hidrants
Es projectarà la xarxa d'hidrants segons allò que s'ha determinat en el Codi Tècnic de l'Edificació DBSI, i la resta de normativa d'aplicació. Es justificarà el seu compliment. Tant els materials com la disposició de les canonades s'ajustaran a les determinacions de la companyia subministradora d'aigua potable.
4. Xarxa de subministraments d'energia elèctrica
Es projectarà tant la xarxa de mitjana tensió com la de baixa tensió i els centres de transformació justificant en la memòria del projecte d'urbanització, en annex específic, els càlculs del dimensionat i la justificació del compliment de la normativa d'aplicació, en concret baixa tensió RD 842/2002, de 2 d'agost, i el vigent reglament d'alta tensió RAT Reglament Electrotècnic i instruccions complementàries, així com les normes particulars de l'empresa subministradora.
Els centres de transformació se situaran en parcel·les amb classificació de dotacional privat. En els centres de transformació es disposarà de doble cel·la de transformador en previsió de futures ampliacions.
En el cas de subscriure conveni amb la companyia subministradora s'aportarà junt amb la documentació de la proposició juridicoeconòmica.
S'aportarà sol·licitud d'informe i justificació de les consultes efectuades als SSTT de la companyia subministradora. El projecte haurà d'estar aprovat per l'empresa subministradora.
5. Xarxa d'enllumenat públic
Característiques generals
El projecte d'urbanització definirà la situació dels punts de llum que hauran de justificar-se en la memòria per mitjà del càlcul corresponent amb els nivells d'il·luminació obtinguts en totes les superfícies de sòl públic (viaris, zones verdes, etc.) segons els nivells determinats en la normativa d'aplicació.
Es projectarà la xarxa soterrada sota tub de PVC, amb arquetes de registre amb trapa tipus Aensa o semblant de polièster premsat amb retolació indicadora del servici.
La columna serà d'acer galvanitzat. L'altura vindrà en funció de l'ample del vial i de la interdistància, els dits paràmetres vindran justificats en la memòria de càlcul tècnic.
Les dimensions d'ancoratge i del registre s'ajustaran a UNIX 72-402 i este disposarà d'una tapa ajustada i enrasada amb la columna, tancada amb clau especial que la protegisca de manipulacions i actes vandàlics. Així mateix es justificarà la dimensió de la Zapata de formigó i de la placa d'ancoratge. El procés d'assegurament de la qualitat complint la norma UNE-EN MST 3585 estarà certificat per empresa de reconegut prestigi com AENOR.
Les característiques tècniques i mecàniques hauran d'estar contrastades per un organisme extern independent de reconeguda solvència com l'Institut Eduardo Torroja amb el DIT 315.
Es disposaran els quadros de comandament i protecció en zona de titularitat pública, el més pròxim possible al CT que li dóna servici.
Lluminàries
Les lluminàries tindran les següents característiques tècniques que es justificaran en la memòria del projecte:
L'estanquitat del grup òptic serà IP-66. El tancament serà de vidre temperat pla, codi CC. Per defecte l'equip estarà proveït de làmpara de vapor de sodi d'alta pressió, ja que admet reducció de flux, tant en capçalera com en el propi cap. La potència serà adequada a l'altura per a la qual es pretén instal·lar. Per defecte 150W VSAP, encara que per a vials d'amplària suficient serà més indicada en 250W VSAP.
Els mecanismes de tancament de la tapa per a labors de manteniment seran metàl·lics en la seua totalitat.
Seran preferentment del model ALANIUM 150W VSAP o un que justificadament iguale o millore les seues característiques tècniques i qualitats.
Reductors de flux
S'instal·larà equip reductor de flux en capçalera de potència d'acord amb el total de la instal·lada en tot l'enllumenat de la urbanització. Els equips tindran control electrònic i es podrà variar percentualment la tensió d'alimentació a les lluminàries. Així mateix estaran proveïts de control telemàtic a distància, via GSM o semblant d'acord amb les noves tecnologies.
Tota la xarxa haurà de complir justificadament allò que s'ha determinat per a esta en el reglament de baixa tensió.
Canalitzacions
La canalització en vorera i mitjana estarà formada per rases de 40 cm d'ample mínim per 55 cm de profunditat mínima. Els tubs que allotjaran els conductors elèctrics quedaran a una profunditat mínima de 40 cm, assentant sobre llit de formigó en massa 5 cm de grossària, farcit de terra seleccionada de l'excavació o prestada, compactació i posterior solera de formigó de grossària mínim segons càlcul, sobre la qual es col·locarà el paviment de la vorera. La canalització en encreuament de calçada estarà formada per rasa de 40 cm d'ample mínim per 90 cm de profunditat mínima. Els tubs que allotjaran els conductors elèctrics (MIE BT 006), es disposaran sobre llit de formigó en massa de 5 cm, farcit de formigó en massa fins a la cota de reposició de paviment asfàltic. Els tubs seran de polietilé d'alta densitat, flexibles de doble paret, corrugats exteriorment i amb un interior llis, seran de 90 mm de diàmetre mínim, color roig, grau de protecció al xoc 7 (tipus Asaflex o semblant) seran completament estancs a l'aigua i la humitat.
Per a la fonamentació de columnes s'utilitzarà formigó HM-20.
El quadro de comandament se situarà el més pròxim possible al centre de transformació serà d'obra civil i comptarà amb reductor de flux en capçalera. Les característiques generals d'este seran: els armaris estaran proveïts de pany amb clau per a fer-los inaccessibles al seu interior a persones alienes i ancorats al sòl. Els fusibles allí instal·lats estan calibrats, com a mínim, a 1,4 vegades la intensitat del corrent que haja de circular pel circuit que protegixen; els aparells a instal·lar seran capaços de suportar en règim normal de càrrega el doble de la intensitat nominal de treball del circuit a què pertanyen. Tots els elements esmentats es disposaran en l'interior d'envoltants aïllants classe II. El quadro de comptadors s'instal·larà sense comptadors en l'interior d'armari d'obra civil amb porta metàl·lica. Darrere d'esta es disposa el quadro de maniobra i protecció dels circuits.
No s'admetrà un afonament superior al 3% en la vertical de les columnes. En cada canvi d'alineació, al peu de cada columna i a ambdós extrems de cada encreuament de calçada de la conducció subterrània, es construirà la corresponent arqueta de registre de 0,38 × 0,38 m de profunditat 0,7 m per a arquetes normals en vorera i de 0,9 m per a encreuaments de calçada, sense fons i amb graveta, el marc i tapa de polièster reforçat per a una càrrega mínima de 6.000 kg. Portaran la inscripció amb la identificació del servici que alberguen. Les derivacions i connexions es realitzaran en l'interior de la columna i no en arqueta.
6. Xarxa de telecomunicacions
Es projectara una xarxa de conduccions soterrades apta per a l'estesa de les xarxes dels diferents operadors de telecomunicacions que puguen estar interessats a prestar servici en la zona d'actuació.
S'hauran d'arreplegar les necessitats almenys dels operadors que en el moment de redacció del projecte d'urbanització, estiguen prestant servici en el municipi, o si no n'hi ha, es justificarà documentalment la renúncia d'aquells operadors que no estiguen interessats a oferir els seus servicis en la zona d'actuació. Addicionalment i tenint en compte el que establix la Llei 32/2003, de 3 de novembre, General de Telecomunicacions, s'haurà de donar informació publica al projecte de referència, de manera que aquells operadors que puguen estar interessats a donar servici a la zona, puguen evidenciar el seu interés d'implantació. Atés el que establix l'article 30.1 s'obrirà un període en què es tractarà que els diferents operadors arriben a un acord voluntari per a la ubicació compartida i l'ús compartit d'infraestructures. Si no s'arriba a un acord les condicions d'ús compartit s'establiran mitjançant resolució de la Comissió del Mercat de Telecomunicacions, tenint en compte el que establix l'article 30.3.
L'Ajuntament exigirà que es deixen tubs de reserva addicionals a les necessitats dels operadors que mostren el seu interés, determinant el número concret en funció de la quantitat d'operadors que finalment concórreguen.
El projecte arreplegarà el servici de telefonia definint tots els seus elements i justificant el compliment tant de la normativa sectorial com el de la companyia que prestarà el servici.
S'aportarà estudi justificant les reserves previstes per a futurs servicis que es pogueren implantar en la zona. Igualment s'aportarà estudi del senyal aeri de TV i en el projecte s'arreplegarà la disposició dels elements tècnics necessaris per a un adequat servici, així com el compliment de la normativa d'aplicació.
7. Recollida de residus sòlids
Es disposaran contenidors per a la recollida selectiva en la quantitat i nombre que determine la normativa d'aplicació.
Els contenidors se situaran en espai públic reservat a este efecte que es grafiará en els plans del projecte d'urbanització.
Se sol·licitarà informe al Consorci per a l'Execució de les Previsions del Pla Zonal de Residus de les Zones VI, VII i IX de la Comunitat Valenciana havent de justificar-se el compliment de les condicions que este es determinen.
8. Zones verdes, espais lliures i mobiliari urbà
Zones verdes
S'inclourà en el projecte d'urbanització pla en 3D de les zones verdes. Se situaran preferentment paral·leles al barranc de Teulada, a fi d'establir zones d'amortiment d'impacte que separen el corredor ecològic de les edificacions.
S'identificaran les espècies arbòries projectades, així com el nombre d'unitats a col·locar i la seua grandària. En els criteris de valoració es considerarà: la superfície ombrejada i la solejada de manera que possibilite el seu ús durant totes les èpoques de l'any, així com pels diferents tipus d'usuaris (xiquets, tercera edat, etc.). Aquelles que requerisquen un manteniment baix, tant pel tipus d'espècies arbòries i arbustives com de les superfícies lliures de vegetació.
Les zones verdes estaran tancades, la tanca serà a base de parament massís de formigó vist de mig 40 cm. d'altura i reixa metàl·lica electrosoldada galvanitzada.
En el projecte es descriuran detalladament a fi de poder valorar els dits aspectes.
Espais lliures
S'inclourà en el projecte d'urbanització pla 3D dels espais lliures públics.
Es definiran materials de tots els seus elements.
Els criteris de valoració seran els definits per a les zones verdes.
Mobiliari urbà
El projecte tindrà un pla específic de mobiliari urbà on s'arreplegue la situació de cada un així com quede definida la seua forma i característiques a escala adequada, havent de situar a més els elements propis en jardins i espais lliures, que han de reflectir-se en la planimetria corresponent.
Els criteris de valoració consideraran la facilitat i comoditat d'ús, el reduït manteniment i la seua solidesa enfront d'usos inadequats.
9. Xarxa de gas
Es projectarà la xarxa d'acord amb les determinacions de la normativa vigent de la normativa de la companyia subministradora.
En la memòria del projecte d'urbanització es justificaran els càlculs del dimensionat i el compliment de dita normativa.
S'aportarà sol·licitud d'informe de la companyia subministradora així com justificació de les consultes amb els SSTT de la dita companyia.
Base V. Condicions i objectius de l'edificació
1. Les condicions edificatòries s'establiran en les normes urbanístiques del document de planejament que s'adjunte a les propostes de programació, tant pel que fa a condicions de les parcel·les edificables, condicions de volum i forma dels edificis, condicions estètiques de l'edificació, així com reserva d'aparcaments.
2. Els objectius de l'edificació en el sector 2 sòl industrial barranc de Teulada, es resumixen en:
A. Implantar una oferta de sòl industrial urbanitzat que possibilite cobrir la demanda tant d'indústria de grandària mitjana com de gran indústria.
B. Establir unes normes urbanístiques que garantisquen unes condicions d'edificació homogènies en el sector.
Base VI. Terminis de desenvolupament i execució del programa
S'establixen els següents terminis màxims:
A. Termini màxim per a la selecció de l'empresari constructor de l'obra civil d'urbanització: 6 mesos, a comptar de l'aprovació del projecte de reparcel·lació, per al cas que siga necessari segons llei.
B. Termini màxim per a l'execució de les obres d'urbanització: 2 anys, a comptar de la selecció de l'empresari constructor.
C. Termini màxim d'edificació dels solars: 4 anys, a comptar de la recepció de les obres d'urbanització.
Base VII. Capacitat
1. Podran ser urbanitzadors i promoure el present programa d'actuació integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i reunisquen les condicions de solvència econòmica i financera, tècnica i professional exigibles segons les presents bases.
2. En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les previstes en l'article 49 de la LCSP, Llei 30/2007, de 30 d'octubre.
Base VIII. Solvència econòmica i financera
1. La justificació de la solvència econòmica i financera de l'urbanitzador s'acreditarà per un o alguns dels mitjans següents:
a) Informe d'institucions financeres o, si és procedent, justificant l'existència d'una assegurança d'indemnització per riscos professionals.
b) Si es tracta de persones jurídiques, presentació dels comptes anuals o d'extracte d'estos, en el cas en què la publicació d'estes siga obligatòria en la legislació del país on l'aspirant a urbanitzador estiga establit.
c) Declaració sobre el volum global de negocis i, si és procedent, sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.
Base IX. Solvència tècnica i professional
1. La justificació de la solvència tècnica i professional de l'urbanitzador s'acreditarà per un o més dels mitjans següents:
a) Presentació d'una relació dels programes d'actuació integrada promoguts i gestionats pel concursant.
b) Indicació de l'equip tècnic, estiga o no integrat en l'estructura organitzativa de l'urbanitzador, que participe en la gestió del programa d'actuació integrada, i especialment dels responsables del control de qualitat.
c) Titulacions acadèmiques i professionals del personal de direcció de l'urbanitzador.
d) Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys.
e) Declaració del material, instal·lacions i equip tècnic amb què compte l'urbanitzador per al compliment dels seus compromisos.
f) Declaració de les mesures adoptades per a controlar la qualitat durant el desenvolupament i execució del programa d'actuació integrada, inclosos els mitjans d'estudi i investigació de què es dispose.
g) Declaració de les mesures de gestió mediambiental que el concursant està disposat a aplicar durant el desenvolupament i execució del programa d'actuació integrada.
2. Si per raons justificades en cada cas concret l'urbanitzador no estiguera en condicions de presentar les referències sol·licitades per l'ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, havent de demostrar en este cas davant de l'ajuntament que comptarà amb els mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interés urbanístic, que podrà acreditar la seua solvència econòmica i financera amb l'acreditació de la titularitat registral dels drets sobre els terrenys que van servir de base per a la seua constitució.
3. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència d'almenys, un dels seus membres.
Base X. Estimació de les càrregues del programa i preu màxim de licitació. Garanties
1. L'estimació aproximada de les càrregues del programa, IVA no inclòs, ascendix a la quantitat de 532.691.914 € (cent vint milions dos-cents un mil nou-cents euros), que es considera preu màxim de licitació a tots els efectes.
Els que desitgen participar en el procediment de licitació d'un programa d'actuació integrada hauran de constituir en la forma i als efectes previstos en el TRLCAP, una garantia provisional equivalent al 2% del mencionat preu màxim de licitació, garantia que ascendix a 2.404.038 € (dos milions quatre-cents quatre mil trenta-huit euros).
2. La garantia provisional respondrà del manteniment de les propostes de programa pels licitadors fins a l'adjudicació, i de la proposta de l'adjudicatari fins a la formalització del contracte per al desenvolupament i execució dels programes d'actuació integrada.
3. La garantia provisional serà confiscada a aquells licitadors que retiren injustificadament la seua proposició abans de l'adjudicació definitiva.
4. La garantia definitiva, a constituir en la forma i als efectes previstos en la Llei de Contractes del Sector Públic, Llei 30/2007, de 30 d'octubre, s'establix en un 10% del valor de les càrregues d'urbanització, IVA no inclòs, del programa d'actuació integrada aprovat. S'ingressarà en termini màxim de 15 dies a comptar de la notificació de l'acord d'aprovació i adjudicació del programa.
5. Serà procedent elevar la garantia definitiva al 20% en els supòsits d'aprovació de programes d'actuació integrada en què les càrregues urbanístiques es troben sotmeses a presumpció de temeritat per ser inferiors en més de 10 unitats percentuals a la mitjana aritmètica de les distintes proposicions presentades en els termes indicats en l'article 85.4 del Reglament General de la Llei de Contractes de les Administracions Públiques (Reial Decret 1098/2001, de 12 d'octubre) en la mesura que no contradiga el que disposa la Llei de Contractes del Sector Públic, servint el dit percentatge com a límit a què es referix l'article 136 de la LCSP, que permeta considerar que la proposició no pot ser complida.
Base XI. Presentació de proposicions
1. Els que desitgen prendre part en la licitació hauran de presentar en el Registre General de l'Ajuntament de Vilamarxant, siti a l'avinguda Dos de Maig, número 1, en el termini de tres mesos, a comptar de la data d'enviament de l'anunci de licitació al Diari Oficial de la Unió Europea, i en horari de 09.00 a 14.00 hores, de dilluns a divendres, les seues propostes acompanyades de la instància model de proposició degudament omplida que s'adjunta a estes bases com a annex número 3, integrades per dos sobres tancats i un obert, identificats en el seu exterior amb la indicació de la licitació a què concórreguen i firmats pel licitador o persona que el represente i indicant el nom i cognoms o raó social del proponent amb la següent documentació en idioma castellà o valencià:
Sobre número 1. Amb el títol Alternativa tècnica.
Sobre número 2. Amb el títol Proposició juridicoeconòmica.
La proposició juridicoeconòmica s'acompanyarà sempre en sobre tancat independent a l'alternativa tècnica, que es presentarà en sobre obert i addicionalment en suport informàtic.
La documentació que es troba en poder d'este sobre serà objecte de valoració a l'efecte d'aprovació del programa i adjudicació de la condició d'urbanitzador.
Sobre número 3. Es presentarà amb el títol de Documentació i contindrà la documentació següent:
A. Si concorre una societat o empresa, haurà de presentar escriptura de constitució de la societat inscrita en el Registre Mercantil. Si es tracta d'una agrupació d'interés urbanístic, es presentarà escriptura de constitució, així com inscripció en el registre d'agrupacions d'interés urbanístic dependent de la conselleria competent en matèria d'urbanisme.
B. Els que compareguen o firmen proposicions en nom d'un altre o en representació de societat o persona jurídica, presentaran escriptura de poder inscrita, si és el cas, en el Registre Mercantil o registre públic corresponent.
C. Quan l'oferent actue en nom propi i és empresa individual, haurà de presentar DNI o fotocòpia legalitzada d'este.
D. Resguard acreditatiu de la fiança provisional i justificant de l'ingrés per autoliquidació de la taxa per expedició de documents urbanístics -tramitació de programes d'actuació integrada/ actuació aïllada-.
E. Declaració responsable de no trobar-se sotmés a cap de les prohibicions per a contractar establides per la legislació reguladora de la contractació administrativa, inclosos expressament certificats acreditatius de trobar-se al corrent en el compliment de les obligacions tributàries i amb la Seguretat Social imposades per les disposicions vigents.
F. Els documents que acrediten els requisits de solvència tècnica i professional, econòmica i financera, havent d'incloure la justificació de la solvència tècnica, en tot cas, documentació acreditativa de la titulació del seu equip redactor i assessor, el qual estarà integrat, com a mínim, per un arquitecte o enginyer superior i un llicenciat en Dret.
G. Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desenvolupament i execució del programa d'actuació integrada, amb renúncia expressa, si és procedent, al fur jurisdiccional estranger que puga correspondre-li.
H. Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4. En tot cas, amb caràcter previ a l'adjudicació, l'ajuntament requerirà a l'adjudicatari proposat la justificació documental íntegra de tals punts.
I. En cas de concórrer a la licitació unes quantes empreses, compromeses a la constitució d'una unió temporal, cada una d'elles haurà d'acreditar la seua personalitat i capacitat, indicant els noms i circumstàncies dels empresaris que subscriuen les proposicions, la participació de cada una d'elles, i designant la persona o entitat que, durant la vigència del contracte, ha de tindre la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris.
2. Cada concursant no podrà presentar més d'una proposició, ni formular variants. Tampoc podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no admissió de totes les propostes de programa presentades per este.
3. Si l'últim dia del termini de presentació de proposicions coincidira amb dissabte, diumenge o festiu, el termini es prolongarà fins al dia hàbil següent.
Base XII. Contingut mínim de l'alternativa tècnica
1. Les alternatives tècniques dels programes d'actuació integrada contindran la documentació següent:
A) Document de planejament que incloga una proposta d'ordenació detallada per a l'àmbit del programa.
B) Àmbit de l'actuació integrada.
C) Justificació del compliment de les condicions d'integració de l'actuació amb l'entorn.
D) Terminis que es proposen per al desenvolupament de l'actuació integrada, determinant-se tant el corresponent a les obres d'urbanització com a les obres d'edificació dels solars resultants.
E) Projecte d'urbanització.
F) Enunciat dels objectius complementaris, amb indicació expressa, si és el cas, dels compromisos d'edificació simultània a la urbanització que estiga disposat a assumir per damunt del mínim legal.
G) Mesures de control de qualitat i compliment de les normes de qualitat ambiental, si és el cas.
H) Inventari preliminar de construccions, plantacions i instal·lacions la demolició, destrucció o eradicació de les quals exigisca la urbanització.
I) Estimació preliminar i general d'aquells gastos d'urbanització variables l'import dels quals, fins i tot sent repercutibles als propietaris, no es puga determinar per la concurrència d'ofertes.
2. Es deurà incorporar a la dita alternativa la sol·licitud de cèdula territorial d'urbanització regulada en els arts. 112 i següents de la Llei Urbanística Valenciana.
3. En el cas que, d'acord amb el que disposa la legislació d'ordenació del territori i protecció del paisatge, siga procedent obtindre informes sectorials per a l'actuació proposada, s'haurà d'exposar al públic junt amb l'alternativa tècnica, la còpia segellada del document pel qual es van sol·licitar.
4. D'acord amb el que establix l'article 136.3 de la LUV, s'entén necessari sol·licitar dictamen al Consell del Territori i el Paisatge.
Base XIII. Proposicions juridicoeconòmiques
1. La proposició juridicoeconòmica haurà d'incloure necessàriament la documentació relativa als aspectes següents:
A) Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució que comprendrà, en tot cas, l'expressió de les magnituds urbanístiques rellevants establides pel planejament i que incidixen en els drets d'adjudicació, com ara dimensions de parcel·la mínima, aprofitament subjectiu i superfície mínima de terrenys d'origen necessaris per a resultar adjudicatari de parcel·la resultant o de quota indivisa.
B) Descripció dels següents elements economicofinancers relatius a les càrregues urbanístiques:
a) Pressupost de licitació de l'obra d'urbanització: amb l'abast previst en l'article 168.1.A i b de la Llei Urbanística Valenciana, i desglossat en els termes arreplegats en l'art. 303 del Reglament d'Ordenació i Gestió Territorial i Urbanística.
b) Cost de projectes: cost de redacció i direcció dels projectes tècnics, especificant cada projecte, a què es referix l'article 168.1.C de la Llei Urbanística Valenciana.
c) Gastos de gestió: gastos de gestió de l'urbanitzador, calculats en un percentatge del que represente la suma de les partides corresponents a conceptes anteriors.
d) Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que, en cap cas, podrà superar el 10%.
e) Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectats pels conceptes anteriorment expressats.
f) Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la dita modalitat de retribució. S'expressarà d'acord amb les dos fórmules matemàtiques, amb idèntic resultat en ambdós, indicades en l'art. 306 del Reglament d'Ordenació i Gestió Territorial i Urbanística.
g) Preu del sòl a l'efecte de canvi: preu del sòl d'acord amb valoració tècnica aportada, a què, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb ells a l'urbanitzador.
h) Finançament: condicions de finançament oferides per l'urbanitzador per al pagament de les quotes d'urbanització aquells propietaris que acollits a elles, si és el cas, recolzades per una entitat financera degudament registrada.
D) Informació sobre la possibilitat d'optar per la modalitat de retribució en diners i mode, condicions i termini per a l'exercici d'eixa opció de retribució.
E) Estimació preliminar de la repercussió unitària per metre quadrat dels gastos variables i de la indemnització individualitzada que corresponga als interessats per construccions i plantacions que hagen de desaparéixer o per altres conceptes.
2. Totes les magnituds econòmiques s'expressaran per metre quadrat de sòl i de sostre. Així mateix, es farà indicació que els imports seran revisats quan es determinen les quanties definitives corresponents als gastos variables a què es referix l'art. 126.j) de la Llei Urbanística Valenciana.
3. Si l'aspirant a urbanitzador es compromet a afectar terrenys amb garantia real inscrita en el Registre de la Propietat, la proposició juridicoeconòmica ha de contindre la documentació addicional assenyalada en l'art. 304 del Reglament d'Ordenació i Gestió Territorial i Urbanística.
Base XIV. Criteris d'adjudicació
1. La puntuació de l'alternativa tècnica representarà un 65% de la valoració total, mentre que la valoració de la proposició juridicoeconòmica suposarà un 35% de la valoració total.
2. Els criteris de puntuació de les alternatives tècniques seran els següents:
A) Qualitat tècnica de l'ordenació proposada: 33 punts.
B) Integració de l'actuació amb l'entorn: 7 punts.
C) Estructuració de dotacions públiques i zones verdes: 6 punts.
D) Qualitat tècnica de la urbanització proposada: 6 punts.
E) Inversions en programes de restauració paisatgística o d'imatge urbana en l'àmbit del programa: 4 punts.
F) Termini d'execució del programa : 4 punts
G) Nombre, disseny, ubicació i qualitat de les vivendes sotmeses a algun règim de protecció que es comprometa a promoure l'urbanitzador en sòl apte per a això: 3 punts
H) Compromisos addicionals assumits voluntàriament per i a càrrec seu per l'urbanitzador:2 punts.
I) Mitjans per al control de cada una de les prestacions que constituïxen l'objecte del programa: 1 punt.
3. La puntuació mínima que ha d'obtindre una alternativa tècnica per a ser admesa i continuar participant en el procés de selecció, es fixa en 33 punts.
4. Els criteris de puntuació de les proposicions juridicoeconòmiques seran els següents:
A) Menor import respecte de referències de quadros de preus de pràctica usual de les càrregues d'urbanització, expressat en euros per metre quadrat d'edificabilitat. 14 punts
B) Major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa. 10 punts.
C) La valoració dels terrenys a l'efecte de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els que no tinga contracte suficient. 6 punts
D) Compromisos financers per a l'execució de les obligacions complementàries assumides voluntàriament i a costa seua per l'urbanitzador: 5 punts.
Base XV. Adjudicació del programa i formalització
1. L'adjudicació del programa i la formalització del contracte es realitzarà en els termes establits en les bases generals de selecció de programes aprovades per l'Ajuntament de Vilamarxant.
2. El programa s'aprovarà condicionat a l'execució de les connexions necessàries per a garantir l'adequat proveïment dels distints servicis urbanístics.
3. A este efecte, l'urbanitzador assumirà el compromís que, en el cas que prèviament a l'inici de les obres d'urbanització de la present actuació no s'haguera programat alguna altra actuació que continguera previsió necessària d'execució de les dites connexions, realitzarà l'obra externa de connexió, sense perjuí que l'Ajuntament imposarà les obligacions econòmiques necessàries per a compensar als afectats per l'actuació que finalment assumisca el cost de les dites connexions a càrrec dels d'altres que es beneficien d'aquella per concentrar-se en esta obres o sobrecostos de comuna utilitat.
4. L'incompliment per l'Urbanitzador principal de les condicions que afecten el desenvolupament d'una altra actuació connexa podrà donar lloc a la suspensió d'ambdós programes. L'adjudicatari d'un programa condicionat haurà de comprometre's a assumir al seu risc i ventura eixa eventualitat, encara que podrà fer reserva del dret a subrogar-se, arribat el cas, en el lloc de l'urbanitzador principal, amb els requisits establits en esta llei respecte de la cessió de l'adjudicació.
Base XVI. Prerrogatives de l'administració i naturalesa del contracte que subscriguen l'administració i l'urbanitzador.
1. La naturalesa jurídica del contracte que lliga l'administració i l'urbanitzador és la d'un contracte administratiu especial.
2. L'òrgan de contractació gaudix de la facultat d'interpretació del contracte i resoldre els dubtes que oferisca el seu compliment, així com de les facultats de la seua modificació, suspensió i resolució de conformitat amb les causes, procediment i efectes establits en la Llei Urbanística Valenciana i el seu Reglament de desplegament.
Base XVII. Penalitzacions
1. L'urbanitzador està sotmés al compliment de les distintes obligacions establides en el present plec i aquelles altres que s'apliquen en matèria d'urbanisme i contractació pública.
2. L'incompliment de les dites obligacions és constitutiu d'infracció administrativa, les quals es qualifiquen en lleus, greus i molt greus.
3. Són faltes molt greus:
No complir els terminis totals de desenvolupament de l'actuació urbanística, excepte concurrència de causes excepcionals i no imputables a l'adjudicatari que retarden la dita actuació.
No ingressar la garantia definitiva en termini.
No subscriure en termini el contracte administratiu en termini.
La inactivitat injustificada de l'urbanitzador durant un període de sis mesos consecutius o nou alterns.
L'obstaculització per l'urbanitzador de l'exercici dels drets i deures urbanístics dels afectats per la programació o la realització de pràctiques manifestament restrictives de la competència en el mercat immobiliari relacionades amb el programa.
4. Són faltes greus:
L'existència de deficiències greus en el compliment dels compromisos assumits.
Dificultar les labors d'inspecció del servici per part de l'administració.
5. Són faltes lleus:
L'incompliment d'altres obligacions del contracte.
L'incompliment de terminis parcials no superior a un terç d'estos.
6. Les faltes lleus se sancionaran amb multa de 300 a 3.000 euros; les faltes greus amb multa de 3.001 a 30.000 euros; i les faltes molt greus amb multa de 30.001 a 60.000 euros i/o resolució de l'adjudicació. No obstant això, la demora en l'inici de l'execució material de les obres per negligència de l'urbanitzador en la realització de les actuacions preparatòries de gestió urbanística serà penalitzada amb un 1 per mil per dia natural de demora respecte a l'import previst en concepte de benefici i gastos de gestió.
Base XVIII. Compliment i resolució
1. La relació jurídica entre l'Ajuntament i l'urbanitzador s'extingix per compliment o per resolució.
2. El contracte s'entendrà complit amb motiu de l'adequada execució de la totalitat de les prestacions incloses.
3. Són causes de resolució del contracte de les següents:
a) La mort o incapacitat sobrevinguda de l'urbanitzador o l'extinció de la personalitat jurídica de l'empresa urbanitzadora.
b) La declaració de fallida, de suspensió de pagaments, de concurs de creditors o d'insolvent fallit en qualsevol procediment o l'acord de quitament i espera.
c) El mutu acord entre l'Ajuntament i l'urbanitzador, sense perjuí de les indemnitzacions que, si és el cas, siguen procedents en benefici dels propietaris de terrenys o altres afectats.
d) La falta de prestació en termini de la garantia definitiva i la no-formalització del contracte de desenvolupament en termini.
e) La demora en el compliment del termini global d'execució de la programació i urbanització proposada.
f) La comissió per l'urbanitzador d'infraccions urbanístiques o mediambientals greus o molt greus en relació amb l'àmbit programat.
g) L'obstaculització per l'urbanitzador de l'exercici dels drets i deures urbanístics dels afectats per la programació o la realització de pràctiques manifestament restrictives de la competència en el mercat immobiliari relacionades amb el programa.
h) La caducitat del programa per transcurs del termini total per a escometre'l i, si és el cas, la pròrroga.
i) El descobriment de condicions territorials no tingudes en compte a l'acordar la programació i que facen legalment inviable la prossecució d'esta, sense perjuí de les compensacions que, si és el cas, siguen procedents o de la possibilitat d'esmenar les seues previsions, si això fóra possible, sense desvirtuar-les substancialment.
j) La resolució anticipada de l'adjudicació per a la seua gestió directa per causa justificada d'interés públic, sense perjuí de les compensacions econòmiques que pertoquen i que haurà d'avaluar l'acord corresponent.
k) La suspensió de llicències en l'àmbit programat, l'aprovació de plans o projectes incompatibles amb el desenvolupament del programa, així com les resolucions administratives que impedisquen prosseguir-lo o paralitzen el seu desenvolupament material o econòmic per inactivitat de l'administració durant més de sis mesos i de manera rellevant, tenint dret l'urbanitzador a instar la resolució amb les compensacions procedents.
l) La renúncia de l'urbanitzador davant d'una retaxació de càrregues fundada en causa legal que implique un increment de l'import de les càrregues previst en la proposició juridicoeconòmica superior al 20%.
m) La inactivitat injustificada de l'urbanitzador durant un període de sis mesos consecutius o nou alterns.
n) L'incompliment tant del termini total com dels terminis parcials quan implique l'incompliment del termini total.
o) L'incompliment greu dels deures essencials de l'urbanitzador directament imposats per la Llei Urbanística Valenciana.
p) L'incompliment greu de la resta d'obligacions contractuals essencials.
4. L'Ajuntament, al resoldre l'adjudicació, podrà acordar que l'urbanitzador continue l'execució del programa sota les seues mateixes condicions, durant el temps indispensable per a evitar perjuís a l'interés públic.
5. La resolució de l'adjudicació s'acordarà per l'Ajuntament, amb audiència prèvia a l'urbanitzador per un termini de 10 dies hàbils, i previ dictamen del Consell del Territori i el Paisatge, que podrà ser instat també per l'urbanitzador. Sense perjuí de les responsabilitats econòmiques que pertoquen, això determinarà la cancel·lació de la programació i la subjecció de l'àmbit de l'actuació al règim del sòl urbanitzable sense programació.
Base XIX. Taxa per tramitació de programes d'iniciativa particular
En el moment de presentar la proposició, cada aspirant haurà d'adjuntar-hi l'autoliquidació degudament omplida i ingressada a favor de l'Ajuntament per la taxa per tramitació de programes d'actuació integrada, a manera de requisit d'admissibilitat a tràmit (sense perjuí de la possibilitat d'esmenar la seua falta en el termini de 5 dies des que així se li exigira), tal com preveu el que s'ha preceptuat en l'ordenança reguladora de la taxa per expedició de documents urbanístics, en el seu apartat de Tramitació programes d'actuació integrada, article 15.3, en la seua redacció definitiva aprovada provisionalment per Acord plenari de 31 de juliol de 2007 (BOP 18 de setembre de 2007). La seua quota vindrà determinada, atés que el planejament proposat pretén la modificació de les determinacions de l'ordenació estructural, pel resultat de multiplicar 0,30 (trenta cèntims d'euro) per cada metre quadrat de l'àmbit del programa.
Per les actuacions municipals subsegüents a l'adjudicació del programa, necessàries per a la seua execució, es meritarà així mateix la taxa per expedició de documents urbanístics -taxa per tramitació d'actuacions subsegüents a l'adjudicació de programes d'actuació integrada i actuació aïllada, també regulada en l'ordenança indicada anteriorment, sent el subjecte passiu qui resulte ser adjudicatari de la condició d'agent urbanitzador del programa, fixant-se la dita taxa en la quota resultant de multiplicar l'àmbit del programa per 0,30 o 0,20 respectivament segons supose o no el planejament aprovat introducció de modificacions de l'ordenació estructural. La meritació serà independent que es produïsca o no l'aprovació definitiva del programa per part de la comunitat autònoma, havent de realitzar-se l'ingrés de la quota resultant dins del mes següent al dia de la notificació de l'adjudicació municipal, i el seu incompliment serà causa per a deixar sense efecte l'adjudicació del programa.
Base XX. Honoraris professionals pels informes tècnics i jurídics necessaris per a adoptar els acords administratius de programació, planejament i gestió
L'urbanitzador haurà de destinar i ingressar en l'Ajuntament una quantitat dinerària equivalent a l'1% del PEM de les obres d'urbanització, a fi que l'Ajuntament designe assistència tècnica i jurídica per al desenvolupament correcte de l'actuació adjudicada; tot això de conformitat amb el que disposa l'article 137.1 i concordants de la LUV.
Base XXI. Normativa aplicable
En tot el no previst en les present bases particulars s'aplicarà tant la Llei 16/2005, de 30 de desembre, Urbanística Valenciana (LUV) i el Reglament d'Ordenació i Gestió Territorial i Urbanística aprovat pel Decret del Consell 67/2006, de 12 de maig, (ROGTU) i la normativa estatal del sòl que siga d'aplicació, així com les bases generals de programació aprovades pel Ple de l'Ajuntament de Vilamarxant en data 30 de març de 2006, publicant-se en el BOP el dia 21 de setembre de 2006, així com la normativa estatal de procediment administratiu i la resta de normativa sectorial que siga d'aplicació.
La participació en el procediment de selecció per a adquirir la condició d'agent urbanitzador implicarà la prèvia acceptació de forma expressa pels aspirants de la submissió a les bases generals i a les presents bases particulars.
Les esmentades bases constituïxen les normes reguladores del contracte, de manera que el desconeixement del contracte administratiu especial subscrit, en qualsevol dels seus termes, dels documents annexos que formen part d'este o de les instruccions que puguen tindre aplicació en execució d'allò que s'ha pactat, no eximiran l'adjudicatari contractat de l'obligació del seu compliment.
Igualment la participació en el procediment de selecció i posterior adjudicació, amb la subjecció a les bases generals i particulars, comporta l'assumpció pels participants i posterior adjudicatari de l'obligació de renúncia a qualsevol indemnització a càrrec de l'Ajuntament de Vilamarxant, en concepte de gastos ocasionats per la promoció urbanística, i en especial, per la redacció de projectes i documents tècnics, no existint obligació de reintegrament a càrrec de l'Ajuntament per la denegació autonòmica si és el cas.
L'exoneració o renúncia respecte del règim general de l'obligació de reintegrament previst en l'article 137.5 in fine de la LUV, haurà de contindre's igualment en el contracte administratiu especial a formalitzar amb l'adjudicatari.
L'anterior règim excepcional de renúncia al dret d'indemnització o compensació s'estén al cas que després de la petició d'un particular de l'inici d'un procediment de programació per gestió indirecta es resolga per l'Ajuntament la subjecció del programa al règim de gestió directa. L'autor de la proposta, conseqüentment i per assumpció de les bases, renuncia al dret al rescabalament dels gastos efectuats per a la seua elaboració, i a qualsevol increment percentual com a compensació; sense perjuí que la proposta haguera resultat o no insuficient d'acord amb la seua pròpia finalitat i no poguera ser aprofitada per l'administració.
Base XXII. Jurisdicció competent
El present procediment contractual té naturalesa administrativa i és competent la jurisdicció contenciosa administrativa per a resoldre les qüestions litigioses sorgides com a conseqüència de la preparació, adjudicació, interpretació, modificació, resolució i execució del contracte, d'acord amb el que disposa la llei reguladora de la dita jurisdicció.
ANNEX 1 / ANEXO 1
Plànol amb la delimitació del sector / Plano con la delimitación del sectorANEXO 2
SECTOR SUELO INDUSTRAIL BARRANCO DE TEULADA
FICHA DEL SECTOR
ANNEX 2
SECTOR SÒL INDUSTRIAL BARRANC DE TEULADA
FITXA DEL SECTOR
ANNEX 3
Model de proposició
A l'Ajuntament de Vilamarxant
(Nom) ..., amb document nacional d'identitat núm..., major d'edat i amb domicili a ..., carrer..., CP ..., actuant en nom propi/ de l'empresa ..., (ratlleu el que no siga procedent), manifesta que assabentat de l'anunci remés en data ..., i publicat en el Diario Oficial de la Unión Europea i Diari Oficial de la Comunitat Valenciana de dates ... i ..., respectivament, conforme amb tots els requisits i condicions que s'exigixen per a adjudicar per mitjà de concurs, en lliure i publica concurrència, el contracte per a obtindre la condició d'agent públic urbanitzador del sector 2 del document de concert previ sòl urbanitzable industrial barranc de Teulada, al terme municipal de Vilamarxant, en els termes expressats en l'article 119 de la Llei 16/2005, de 30 de desembre, Urbanística Valenciana i la resta de preceptes concordants de la Llei 30/2007, de 30 d'octubre, de Contractes del Sector Públic, així com les bases generals (aprovades pel Ple de l'Ajuntament en sessió de 30 de març de 2.006, i publicada la seua aprovació definitiva en el Butlletí Oficial de la Província de València en data de 21 de setembre de 2006) i les bases particulars aprovades pel Ple de l'Ajuntament, totes elles rectores de l'adjudicació del dit programa d'actuació integrada, i en la representació que té es compromet a assumir en virtut de contracte administratiu especial a formalitzar d'acord amb l'article 138 de la LUV, d'acord amb la següent documentació que presenta:
Sobre 1. Alternativa tècnica.
Sobre 2. Proposició juridicoeconòmica, que s'acompanyarà en sobre tancat i independent d'aquella alternativa tècnica.
Sobre 3. Documentació que contindrà la documentació prevista en el punt XI de les bases particulars.
Per la qual cosa,
SOL·LICITA que es procedisca a admetre l'esmentada documentació als oportuns efectes.
..., ... de ... de 2008
Firmat: ...
(Lloc, data i firma del proponent)